Stoltenberg në Kongresin amerikan: SHBA mbetet shtylla kurrizore e NATO-s
Sekretari i Përgjithshëm i NATO-s tha se dyert e NATO-s janë të hapura, dhe se me mbështetjen e aleatëve, Maqedonia e Veriut do të bëhet anëtarja e 30-të.
Sekretari i Përgjithshëm i NATO-s, Jens Stoltenberg foli të mërkurën përpara një sesioni të përbashkët të Kongresit amerikan, në prag të një takimi në Uashington të ministrave të jashtëm të aleancës. Fjalimi mbahet me rastin e 70-vjetorit të Aleancës dhe ftesa për zotin Stoltenberg synon të tregojë mbështetjen dypartiake që ekziston në Kongresin amerikan për NATO-n. Sekretari i Përgjithshëm Jens Stoltenberg u prit në Kapitol me duartrokitje të gjata. Është hera e parë që një sekretar i përgjithshëm i Aleancës flet përpara dy dhomave të Kongresit amerikan. Zoti Stoltenberg theksoi se NATO-ja është jo vetëm aleanca më jetëgjatë, por edhe më e suksesshmja në histori. tha zoti Stoltenberg. Sekretari i Përgjithshëm e mban fjalimin pas një takimi që pati dje në Shtëpinë e Bardhë me Presidentin Donald Trump, ku mes të tjerash u fol për ndarjen e barrës financiare mes anëtarëve të Aleancës. Ai tha se mesazhi i presidentit për një ndarje më të drejtë të barrës së shpenzimeve, ka filluar të ketë ndikim real. Ftesa për Sekretarin e Përgjithshëm të NATO-s erdhi nga Kryetarja e Dhomës së Përfaqësuesve Nancy Pelosi dhe udhëheqësi i shumicës së Senatit Mitch McConnell për të treguar mbështetjen dypalëshe që aleanca 70-vjeçare gëzon mes ligjvënësve, pavarësisht kritikave që Presidenti Donald Trump i ka bërë herë pas here aleancës. Zoti Stoltenberg, mandati i të cilit është zgjatur deri në vitin 2022, tha mes të tjerash në fjalim: Ai tha se dyert e NATO-s janë të hapura, dhe se me mbështetjen e aleatëve, Republika e Maqedonisë së Veriut do të bëhet anëtarja e 30-të. Por zoti Stoltenberg shtoi se suksesi në të kaluarën nuk është garanci për suksesin në të ardhmen. Fjalimi i tij vjen në prag të takimeve të ministrave të jashtëm të NATO-s në Uashington. Sesioni i tyre i parë të enjten do të përqëndrohet tek Rusia. Ministrat pritet të miratojnë një paketë masash për të përmirësuar mbrojtjen e NATO-s në Detin e Zi. Tema të tjerë do të jenë misioni i NATO-s në Afganistan dhe vendimi i shpallur nga Turqia për të blerë një sistem raketash ruse.